**eP36. ΟΙ ΕΠΙΠΤΩΣΕΙΣ ΤΗΣ ΠΑΝΔΗΜΙΑΣ COVID-19 ΣΤΗΝ ΠΡΩΤΟΓΕΝΗ ΠΡΟΛΗΨΗ ΤΟΥ ΚΑΡΚΙΝΟΥ ΤΟΥ ΜΑΣΤΟΥ.**

*Χούση Πολυξένη1, Τάγκου Μαρία2, Πρέζα Βασιλική1, Καραμαγκιώλης Σπύρος3*

1 Νοσηλεύτρια, Κέντρο Υγείας Αγρινίου 2 Νοσηλεύτρια, Γενικό Νοσοκομείο “Γ. Γεννηματάς» Θεσσαλονίκης 3 Ιατρός Παθολόγος, Κέντρο Υγείας Αγρινίου

# Εισαγωγή – Σκοπός: Ο καρκίνος του μαστού (ΚΜα) είναι ο συχνότερος γυναικολογικός καρκίνος και αποτελεί παγκοσμίως τη δεύτερη κύρια αιτία θανάτου στις γυναίκες. Η πρωτογενής πρόληψη μέσω της μαστογραφίας (ΜΓ) συμβάλει σημαντικά στη μείωση της νοσηρότητας και της θνησιμότητας. Σκοπός της μελέτης είναι να αναφερθούν οι επιπτώσεις που επέφερε η πανδημία Covid 19 στη συμπεριφορά και στις στάσεις των γυναικών σχετικά με την πρωτογενή πρόληψη του καρκίνου του μαστού.

## Υλικό – Μέθοδος: Σε ευκαιριακό δείγμα 181 γυναικών (Γ) ηλικίας 40 έως 69 ετών με ελεύθερο ιστορικό ΚΜα που προσήλθαν στο ΚΥ Αγρινίου από τον Μάρτιο του 2020 ως τον Σεπτέμβριο του 2021 δόθηκε ανώνυμο γραπτό ερωτηματολόγιο με 7 ερωτήσεις κλειστού τύπου σχετικά με την διενέργεια ΜΓ για τον προληπτικό έλεγχο του ΚΜα. Οι ασθενείς χωρίστηκαν σε 3 ηλικιακές ομάδες: Α) 40 – 49 ετών (41Γ), Β) 50 – 59 ετών (67Γ) και Γ) 60 – 69 ετών (73Γ) και σε 2 υποομάδες πλήρως εμβολιασμένοι (ΠΕ) και μη εμβολιασμένοι (ΜΕ).

## Αποτελέσματα:Πριν τον ΠΕ, το 64,1% του συνόλου (116/181) ανέβαλλαν την ΜΓ. Ανά ηλικιακή ομάδα: στην Α) το 65,9% (27/41), στην Β) το 56,7% (38/67) και στην Γ) το 69,9% (51/73). Στην συνέχεια, από τις 116Γ οι 78 (67,2%) έκαναν ΠΕ. Εξ ’αυτών οι 56 (71,8%) έκαναν ΜΓ. Από τις 38 ΜΕ (32,8%) οι 12 (31,6%) έκαναν ΜΓ.

## Συμπεράσματα: Η πρόληψη του ΚΜα κατέχει κυρίαρχο ρόλο στην καταπολέμηση της νόσου. Η πανδημία COVID-19 έπαιξε ουσιαστικό αρνητικό ρόλο με την τροποποίηση της συμπεριφοράς και της ευαισθητοποίησης των γυναικών μέσω της αναβολής της ΜΓ.